साहब, बेेटे-बहू ने पीटा, बंधक बनाया, पांच दिन से भूखा रखा
वृद्ध की दास्तान सुन हतप्रभ रह गए अफसर
पिता की रिपोर्ट पर बेटे-बहू पर मामला दर्ज
भास्कर संवाददाता | शिवपुरी
टीआई साहब, मेरा नाम जुगता कुशवाह है, मैं इंदार थाना क्षेत्र के गांव पिरौठ का रहना वाला हूं। मेरे बेटे - बहू ने मेरे साथ मारपीट की और पांच दिन से बंधक बनाए रखा खाना भी नहीं दिया। साहब, मुझे धमकी भी दी है कि अगर पुलिस से शिकायत की तो जान से मार देंगे। पीड़ित की कहानी सुनकर पुलिस अफसर हैरान रह गए उन्होंने आरोपी बेटे-बहू के खिलाफ मामला दर्ज कर लिया।
जुगता कुशवाह पुत्र दंगल कुशवाह निवासी ग्राम पिरौठ ने अपने दो बेटे राम किशन ओर भरत पर उसे भूखा रखने ओर प्रताड़ित करने की शिकायत पुलिस से की है। उसने बताया कि उसकी दानों पुत्र और बहुएं आए दिन मारपीट करती थीं। 24 दिसंबर को चारों ने उसका खाना बंद कर दिया और बंधक बनाकर उसकी मारपीट की। जब जुगता उनसे रिपोर्ट दर्ज कराने की कहता तो बेटे-बहू उसे जान से मारने की धमकी भी देते थे। सोमवार को सभी लोगों ने उसकी जमकर मारपीट भी की। बड़ी मुश्किल से किसी तरह िछपता-छिपाता थाना पहुंचा और शिकायत दर्ज कराई। पुलिस ने पीड़ित की शिकायत पर उसके बेटे राम किशन,भरत सहित उसकी दोनों बहू रेखा और नथिया बाई के खिलाफ वरिष्ठ नागरिक देखभाल अधिनियम के तहत केस दर्ज कर लिया है। पुलिस अफसरों का कहना है कि वृद्ध के बेटों थाने बुलाकर समझाया जाएगा। नहीं माने तो विधि सम्मत कार्रवाई की जाएगी।
hin_Deva hin_Deva hin_Deva mai_Deva hin_Deva hin_Deva